
i. Catasetum Richard *). Humb. et Kunth. Synops. Pl. Vol. L 

p. 55o. 

Gynandria Diandria Lin. — Ord. nat Orchideae . 

Char. ess. Calix resupinatus; foliola 5 subaequalia ; labellum saccato- 
concavum, Gynostemium bicorne; cornua retrorsa , filiformia, arcuato - con- 
niventia. Anthera operculata, gynostemio interne infra apicem attenuato - 
subulatum insidens. Pollinis massae duae, membrana, in pedicellum commu- 
nem demum convoluta, suffultae. 

Catasetum purum . 

C. foliolis calicinis duobus inferioribus obsolete punctatis, labello imma- 
culato ciliato. 1 

Habitat in Brasilia . Perenne. — *■ Floruit Aprili et Maio mensibus in 
Caldario, 

Descr. Parasiticum. Bulbus oblongus, 1% — 1 V 2 pollices crassus, 5 V 2 
— 8 pollices longus , virescens , inferne vaginarum residuis pallidis striatis 
notatus et subannulatus , apicem versus vaginis latis membranaceis aphyl- 
lis equitantibus obvolutus ; latere semel innovans. Folia ex apice bulbi 2 — 5, 
8 — g pollices longa, elongajlo - lanceolata, flaccida, nervoso - striata, sub 



*) Nomen Catasetum , e voce graeca xgct<x et latina «seta» compositam, (nisi melior 
etymoJogia nos lateat), viris peritis vix commendabitur. Rectius forte Catacbae- 
tium scriberes, sed %cuTijeig , setosus, aliam terminationem poscit. 

tempus florescentiae apice emarcida. Scapus e bulbi basi subterranea contracta 
oriundus eiusdemque longitudinis, erectus, teretiusculus , glaber, subundatus, 
basin versus vaginis 2 — 5 remotiusculis ovatis obtusis amplexicaulibus mem- 
branaceis aphyllis praeditus, apice floriferas. Flores 5 — 6, magni, cernui, 
virides, odoris aromatici debilis, pedunculati. Pedunculi firmi, erecti, subco- 
rymbosi , compresso - trigoni , glabri, flore dimidio longiores. Bractea sub 
singulo flore solitaria, triangularis, acuta, viridis, margine membranaceo, pe- 
dunculo multo brevior. Calix deorsum spectans: foliola subconniventia ; tria 
exteriora angustiora, elliptica, obtusa, integerrima, viridia, nervoso - striata ; 
duo interiora ovata, exterioribus colore et structura similia, sed basi utrinque 
obsolete fusco punctata margineque hinc inde denticulata. Labellum erectum , 

amplum, fornicatum, crassum, margine inferne denticulato - ciliatum , extus 

laeve virens, interne rugulosum viridi - flavum , gynostemii cornua occultans. 
Gynostemium inferum , rectum , naviculare , in floribus inferioribus apice 
subulatum , processu superne excavato et carina media obtusa in duos canales 
diviso; in superioribus brevi retusoque ungue terminatum, viride, ex utroque 
latere stigmatis cornu praeditum. Cornua longitudine fere labelli, in cuius 
fornice ascendunt, subulata, membranacea, complicato - canaliculata , pallide 
viridia. Anthera operculata, gynostemio infra apicem canaliculato - concavum 
inserta; operculum ovato - subulatum , (in superioribus subtruncatum,) gynoste- 
mii apici applicatum, parte latiori deorsum convoluta emarginata, supra viridi, 
subtus, ubi margines inflectuntur, flava. Massae pollinis duae, divergentes, 
oblongae, obtusae, sursum convolutae, ceraceae, luteae, membranae commu- 
ni, stigma velanti, basi dilatato - glutinosae et liuius glutinis adminiculo foveae 
profundae gynostemii, sub stigmate excavatae, inhaerenti, adnatae, quae mem- 
brana demum , parte inferiori glutinosa e fundo foveae soluta , libere erigitur 
et eum in modum convolvitur, ut stipitem antlierarum membranaceum cana- 
liculatumque exhibeat. Stigma obtuse triangulare , magnum , primum membrana 
pollinifera vestitum virescens, demum denudatum fuscescens. Fovea nectanfera 
profunda sub stigmate descendit. Germen inferum, obsoletum, m pedunculi 
apicem abiens. 




Observ. Fatemur, per nobis simile videri Catasetum maculatum 
H et K.., 1 . c. p. 53 i descriptum; noluimus tamen coniungere, considerando, 
i) huic' tribui folia lanceolato- oblonga, subtripollicaria , quae lanceolato- 
elongata in nostris ,6—7 pollices saltem metiuntur ; 

52) calicis foliola duo exteriora cornuum in modum patentia, quae conm- 

vent in nostra; . . 

5) duo autem interiora foliola calicis nigro - maculata , quae vix conspicuis 

punctis notata prodeunt in Cataseto puro ; 

4) labellum intus rubro maculatum 111 nostra non reperiri, sed colore 
pingui nitere in cavitate interiori. 

Cultura. Planta haec, cum paterno colo vel in artorum truncia putre- 
scentibus vel etiam inter folia surculosque putredine dissolutos crescere videatur, 
difficilius ea quidem , ut aliae quoque eiusdem generis , in hortis nostns cohtur, 
neque arte naturam imitari arborumque truncis in caldario inserere plantam 
tametsi aliquando prospere id succedat, utile semper duxerim, praesertim u t 
speciem aliquam, per se quidem raram, deficiente adhuc sobole infelici per ere 
experimento timeas. Quem in finem, ut aliqua saltem parte simile loco nat 
solum memorabili huic speciei pararetur, testam, m quam deponenda er , 
ad pollicis altitudinem cortice comminuto *) implevimus, instrataque huic cor- 
tici ad parem altitudinem humo crassiori, e ligno et foliis orta, quod reliquum 
erat testae cortice circum applicato penitus conteximus, quo facto denique 
bulbus in humo, e foliis parata arenaque tenui mixta, pangebatur; placui 
etiam, terrae superficiem omnem operire cortice. In irrigando 
cura vitandum, ne nimium aquae imbibat, praesertim post folia deiecta, quo 
tempore planta liaec rigatione immodica maxime laeditur. Locum per totum 
annum eidem legimus in caldarii fortioris cortice coriario, et eum vero 
minus expositum. Propagare si velis, ad bulbos, e latere adultior 
cientes, recurrendum erit, qui nudi quidem nullaque testa adhibita, in cortice 



*) Ulmi suberosae corticem ad id plurimi esse ducebamus. 



calefacto defossi, cum tempore germinabunt. Et haec quidem sola propaga- 
tionis via est, quam ad hunc diem cognovimus. Plura docebit dies. S. 

Explicatio iconum. Tab. I. 

A. Catasetum purum magnitudine naturali. 

a. Foliolum calicis interius magnitudine naturali. 

b. Labellum, in medio dissectum, cum gynostemio integro, demta anthera, a la- 
tere conspectum, magnitudine naturali. 

c. Gynostemium bicorne, integrum, antbera, calice et labello solutis, a parte 
superiori visum, magnitudine naturali. 

d. e. Idem, demto operculo, sed massis pollineis cum fulcro relictis: d. a fronte, 

e. a latere dissectam. 

f- Gynostemium floris superioris cum operculo, a fronte visum. 

Gperculum eiusdem, a parte inferiori visum, cum massis pollineis. 
h. Operculum floris inferioris magnitudine naturali. 

2. Idem, magnitudine aucta, a latere inferiori. 

A. Idem, magnitudine ancta, a latere superiori visum. 

L Operculum floris superioris exterius magnitudine naturali. 

m. Idem, magnitudine auctum, a tergo visum. 

n. Massae pollinis cum pedicello convoluto, a latere inferiori, magnitudine nat. 

o. Eaedem auctae, ab eodem latere* 

P • Eaedem auctae, a tergo spectandae. 

q. Eaedem pedicello explanato, magnitudine aucta. 

r. Massa pollinis, transversim dissecta, magnitudine aucta. 

Lecanocarpus. *) 

Class. Lin. Monandria (vel Diandria) Monogynia. * Ord. nat 

Amar antliae eae. 

f 

Chat*, ess. Flos hermaphroditus. Calix pentaphyllus, herbaceus. Corolla 
nulla. Stamina 1-2, foliolis calicis opposita, antheris didymis. Stylus simplex, 
persistens, stigmatibus duobus. Cystis orbicularis, depressa, marginata. Semen 
unum , horizontale. 

Char, nat. Calix inferus, pentaphyllus , erecto -patulus, foliolis aequa- 
libus ovatis obtusis dorso viridibus margine albo - membranaceis. Corolla nul- 



*) **"*”!> hexdnov, patella, et x&pirbg, fructus. 

la. Stamen in plurimis floribus singulum, rarius duo, hypogyna, calicis fo- 
liolis duobus (duo si adsunt) contiguis opposita iisque vix longitudine aequa- 
lia j filamentum breve , filiforme , pallidum ; anthera didyma , erecta, locel- 
lis subglobosis distinctis deorsum divergentibus extrorsum dehiscentibus. Pi- 
stillum: germen ovato -depressiusculum, calicem replens; stylus conicus, ae- 
quans foliola calicis, persistens ;* stigmata duo, filiformia, pubescentia, recurva, 
marcescentia. Cystis cito increscens, orbicularis, depressa, margine obtuso 
cincta, stylo persistente mucronata, calice persistente libero basi et ambitu ve- 
stita, disco supero nuda, membranacea, unilocularis , monosperma, in medio 
margine circum circa dehiscens, operculo convexo -plano styloque mucronato 
facile discedente. Podospermium e fundo cystidis ascendens laterique interiori 
eius applicatum, filiforme. Semen horizontale, ovato - compressum , ad hilum 
emarginatum, laeve. Embryo perispermicus , albumen centrale cingens, 
horizontalis, cilindricus; radicula peripherica, centrifuga; cotyledones duae 
angustae. 

Habitus. Herba virens, foliis alternis oleraceis petiolatis (dentatis) 
concoloribus exstipulatis , floribus cymosis axillaribus in dichotomia cymularum 
sessilibus , tempore florescentiae minimis , fructu ratione floris amplo. 




Lecanocarpus cauliflorus. 

Synon, Amaranthus cauliflorus Link. En. H. b. Berol. Yol. II. p. 389. 

Amaranthus diandrus Sprengel. Nelie Entd. 3 . p . 20. 

Acroglochin clienopodioides Sclirad. Cat, hort* Gott. , et Fiscber Cat. 
hort. Petrop. 

Blitantlius nepalensis Iteiclienb. Cat. hort. Dresd. 

Patria. NepaL ©. Floret sero autumno. 

Descr. Radix annua. Caulis bipedalis et altior, erectus, ramosissimus, 
crassus, angulatus, viridis, glaber. Rami patentes. Folia alterna, caulina 
inferiora 4 pollices longa, 2 pollices lata, superiora duplo minora, petiolo, 
folii longitudine, canaliculato subpubescenti innixa, deltoideo- ovata , acutiu- 

scula cum mucrone, basi cuneata, angulata, dentata, dentibus inaequalibus gros- 

sis mucronatis , glabra, venoso -reticulata , concolora , herbaceo —succulenta, 
odore Spinaciae. Cymae in caule ramisque copiosae , sessiles , axillares , 
seu potius folium parvum ovatum vel ovato -lanceolatum mucronato -dentatum 
petiolatum extrorsum ad basin secum extollentes , multiflorae , repetito-dieho- 



Adnot. Amaranthi genus ita distinguimus: 

Amaranthus. 

Flores monoici. Masc. Calix 5-5-phyllus, coloratus. Corolla nulla. Sta’* 
mina 5-5, antheris incumbentibus. Fem. Calix maris. Corolla nulla. Styli 
3. Cystis ovata. Semen unicum, verticale. 

Habitus. Herbae foliis alternis petiolatis integerrimis apice plerum- 
que mucronulatis , saepe coloratis t 

Cultura. Semen, primo vere in testis vel vaporariis sparsum, laetam se- 
getem gignit, exeunte Maio mense in hortum denique transferendam* ipsaeque 
terrae sub coelo mandata seges apud nos quotannis felici prodiit incremento. 
Maturescit semen autumno, sed paullo lentius, quapropter plantae aliquae 
testis servandae sunt praesertim in iis regionibus, ubi frigus praecocius ingruit. 




e Calix expansus , exemtis staminibus et pistillo, superne conspiciendus, 

f m Idem cum fructu maturo. 

g. Cystis deoperculata , semen fovens. 

h. Eadem, emisso semine, podospermium monstrans. 

i. Semen. 

Hygiiophila R. Br. 

Didynamia An gio spermia Lin. —— Ord, nat. yleciTithectc, 

Ch. ess. Calix tubulosus, semiquinquefidus , aequalis. Corolla ringens. 
Stamina quatuor antherifera , antherarum loculis parallelis muticis. Ovarn 
loculi polyspermi. Dissepimentum adnatum. Semina retinaculis subtensa. 
Rob. Brown Prodr. 

3 . j Hygrophila costata . 

H. caule erecto, foliis ovato - ellipticis venoso - costatis supra lineolatis, 
floribus verticillatis. 

Habitat in Brasiliis. Culta e seminibus, a Cl. Weinmann, Horto 
imperiali Pawlowskiensi praefecto, missis, floruit secundo anno, fine Octobris. 

Descr. Caulis 2-3 - pedalis, erectus, basi stolonifer$ tetragonus lateri- 
bus oppositis alternatim excavatis, glaber, multiarticulatus , articulis elevatis, 
geniculis basi purpurascentibus sursum viridibus; ramuli breves, simplices, 
floriferi oppositi e foliorum superiorum axillis. Folia opposita, erecto — paten- 
tia, ovato - elliptica , utrinque attenuata, in petiolum pollicarem decurrentia, 
integerrima , supra pilis adnatis striolata , subtus glabra , venis crebris arcuatis 
parallelis simplicibus costata , laete viridia , nitidula , firma. Flores in ramo- 
rum et caulis axillis superioribus verticillati , terni, quini vel etiam septeni 
ex ala singula, sessiles. Bractea communis utrinque ad sinum quemque sin- 
gula, line&is, acutiuscula , ciliata, calice dimidio brevior; propria ad singuli 
calicis basin lineari - lanceolata , ciliata, calice quatruplo brevior. Calix cy- 
lindricus, ultra medium quinquefidus, basi quinquesulcatus , viridis, laciniis 
aequalibus subulatis ciliatis. Corolla calicem parumper excedens , bilabiata, 
pubescens, lutescenti- alba; labio superiori brevi spatio bifido, lacinus rotunda- 





tis ; inferiori ad medium trifido, laciniis ovatis obtusis. Stamina quatuor lon- 
gitudine labii inferioris , basi per paria connata ; filamenta basi dilatata et in 
parte dilatata pubescentia, apice subulata , alba; antherae albae, oblongae, 
obtusae, basi sagittatae, bilocellatae; locellis parallelis, in staminibus brevio- 
ribus altero locello saepe abortiente. Pistillum: germen cylindricum, gla- 
brum, laeve, nitidum, basi annulo nectarifero albo subintegro cinctum; stylus 
filiformis, staminibus paullo longior, pubescens , viridulus, post foecundatio- 
nem apice fuscus ; stigma uncinatum. Capsulam maturam nondum vidimus. 

Cultura. In caldario servanda est haec species , testa per hiemem, loco 
subnmbroso et a fenestris distante, in cortice coriario seposita; aestate vel 
extra corticem coriarium proficit, praesertim ubi catillo supposito largiori ab 
inferiori parte nutritur humore. Namque laetari videtur solo humido , quod 
aequo pondere argillae vel terrae caespitum et humi foliorum putrefactorum 
subarenosae paratum, equidem nostrae plantae elegi. Propagatur facile pan- 
gendo ramulos abscissos, revulsisve a matre stolonibus, qui ad terram de- 
cumbentes , sponte radices agunt. Maturum semen nondum sustulimus ex no- 
stris plantis, quarum caules, quotannis emorientes, post aliquod tempus novel- 
lis surculis explentur. S. 



Explicatio Tabulae III. 

A . RamuS plantae florentis, naturali magnitudine. 

a . Calix cum pistillo, aucta magnitudine. 

b. Flos integer cum bractea, aucta magnitudine. 

c. Corolla , dissecta et aucta. 

d . Par staminum lateris sinistri (ad spectatoris dextram), magnitudine aucta. 

c . Pistillum, magis aucta magnitudine. 

CAMPANULA Lin. 

Pentandria Monogynia Lin. — Ord. nat. Campanuleae luss. 

Cii. ess. Calix superus, quinque -vel decerufidus. Corolla campanulata, 
quinquefida, Filamenta basi dilataia. Capsula poris ad latera dehiscens. 

Campanula crassifolia . 

C. caule suffruticoso diffuso, foliis petiolatis dentato - crenatis subcarno- 
sis laevibus , summis lanceolatis subintegerrimis , pedunculis unifloris , corolla 
patente. 

Syn. C. crassifolia N. ab E. Syll. Ratisb. I. p. 6. 

C. fragilis Link. En. H. Ber. I. p. ai5? 

Patria. America borealis, unde planta siccata Naumanni , ami- 
ci nostri, opera nobis adlata est. — Colitur in horto nostro, ex alio horto 
sine nomine comparata. Floret Iunio, Iulio et Augusto mensibus. 

Descr. Glaberrima. Caulis basi lignescens* Rami herbacei, longi, 
apice subramosi, virgati, debiles, procumbentes, subangulati. Folia ad 
ramorum originem longissime petiolata petiolis supra canaliculatis, parva, re- 
niformia, crenato- dentata , subcucullata ; media brevius petiolata, subrotunda, 
denticulata; superiora ovali - lanceolata , subintegerrima ; omnia subcarnosa, 
coriacea , nitida. Flores in ramulis brevibus terminalibus foliisque parvis linea- 
ribus inspersis solitarii, magni, pallide coerulei, fundi colore magis intenso* 
Calix basi sulcato - angulatus , laciniis linearibus rigidulis integerrimis co- 
rolla dimidio brevioribus. Corolla campanulata limbo patente, seu ex cam- 
panulato rotata. Filamenta basi dilatata , coerulea , utroque margine pilis can- 
didis ciliata. Antherae flavescentes. Stylus albus, longitudine corollae; stig- 
mata flocculosa. Capsula poris ad basin dehiscens. 

Cultura. In solo aperto culta, moderato apud nos frigore, ad 9 0 R. 
et ultra, illaesa per hiemem evasit, sed paullo vehementiori gelu, 14 0 R., 
extincta est. In testa sata, cum tempore parvi fruticuli speciem induit, mar- 
cescentibus scilicet a basi ramulis cum foliis caudiceque radicali nudo superstite ; 
talis autem planta hieme in frigidario reponenda est. Solum , quod ex argil- 
la , arena humoque foliorum mixtis paratur, huic maxime conducit. Semen, 
vel curn uberrimis gauderent floribus , plantae nostrae nunquam ad maturi- 
tatem perfecerunt; propaganda igitur recissis ramis, perfacile radices agentibus. 

S. 






a. Campanula crassifolia magnitudine naturali. 

b . Calix cum staminibus et pistillo magnitudine naturali. 

c. Stamina, seorsin picta, magnitudine naturali. 

d . Stamen singulum , magnitudine aucta. 



vehnonia Schreb. 

Syngenesia Polygamia aequalis Lin. — Ord. nat. Synanthereae . Trib. 

Vernonieae . 

Ch. ess. Pericliniusn ovatum, imbricatum. Receptaculum nudum. Stigma 
bifidum , breviusculum. Pappus duplex ; exterior e paleis abbreviatis formatusj 
interior capillaris. 

Sect. III Cass. Lepidoploct : squamis periclinii apice muticis. 

Venionia (Lepidoploct J tomentosci. 

V. frutescens, foliis oblongo -lanceolatis integerrimis utrinque villoso -to- 
inentosis , pedunculis brevibus corymbosis , floribus sessilibus. 

Habitat in India orientali. Floret Martio mense. Frutex. Semina 
misit clariss. Hooher . 

Descr. Caulis virgatus, simplicissimus, basi lignescens, quinquepedalis 
et altior, inferne cortice cinereo -fusco, superne pallide virescenti villoso -to- 
mentoso indutus, versus apicem foliosus. Folia breviter petiolata, alterna, 
divaricata, oblongo - lanceolata , acuminata, margine integerrima, tres uncias 
circiter longa, unciam unam vel sesquiuncias lata, supra flavo- viridia sub- 
tus albido- cinerea et nervis venisque prominentibus reticulata, utrinque mol- 
lissime tomen toso- villosa. Flores ad apicem caulis corymboso-panieulati. Pe- 
dunculi ex axillis foliorum superiorum, caeteris multo minorum, prodeuntes, 
patentes , teretes , unciam vel sesquiuncias longi , apice utplurimum bifidi et 
floribus octo - duodecim pallide violaceis sessilibus onusti. Periclinium parvum, 
cylindricum , e foliolis imbricatis pubescentibus lanceolatis acutis , interioribus 
longioribus apice coloratis, compositum. Flosculi circiter duodecim in quovis 

periclinio. Corollulae glabrae infundibuliformes, limbo quinquepartito, laci- 
niis angustis lanceolato -linearibus patentibus pallide violaceis tubum longitudi- 
ne aequantibus. Antherae albae. Stylus longe exsertus , violaceus ; stigmata re- 
curvata, ad lentem ciliata. Achenia matura obconica, fuscescentia, pilis candidis 
erectis dense vestita, apice truncata et pappo duplici, exteriori facile deteren- 
do, coronata. Pappus exterior brevissimus, e paleis acutis inaequalibus, in- 
terior capillaris , e pilis candidis tubo corollulae longioribus et maturitate deci- 
duis formatus. 

Obs. Inter Vernonias Lepidoplocis Cass., quae omnes Americae calidio- 
ris incolae sunt , species nostra T 7 ”. arborescenti quodammodo similis est , sed 
inflorescentia satis recedit. Inter affines Conyzas cum C. Caroliniensi 
comparanda esset nostra, si plantam alius generis huc trahere liceret. 

Cultura. Solum, quo laetissime vigeat, isti plantae paullo accuratius 
parandum est ex humi foliorum partibus tribus, margae terraeve caespitum 
duabus additaque una parte arenae. Calore caldarii una cum aliis eiusdem patriae 
fovenda est; neque tamen areae corticis coriariorum ollam immergi opus est, 
dum aere gaudeat libero soleque, in repositorio ligneo collocata. Propaga- 
tioni inserviunt rami pangendi et semina; peractaque sementi, testa, cui se- 
men imponebatur, vaporario committenda, ium brevi exeunte semine, sur- 
culi novelli , cum post aliquot menses invaluere, in alias singuli testas trans- 
feruntur. 

Explicatio Tabulae V. 

a. Vernoniae tomentosae ramus magnitudine naturali. 

b. c. Folia caulina, magnitudine naturali. 

d. Calathidium integrum , magnitudine naturali. 

e. Flosculus singulus, aucta magnitudine. 

f. Squamae periclinii , magnitudine aucta. 

g. Clinantliium cum Achenio singulo, resecto ei altera parte periclinio, magnitu- 
dine aucta. 



12 

LAVATERA Lin. 

Monadelpliia Polyandria Lin. — Ord. nat Malvaceae. 

Cii* ess. Calix duplex; exterior monophyllus , tri-sexfidus. Cocca diae- 
resilis monosperma, indefinita. 

Lavat er a silvestris Brot. 

L. caule herbaceo erecto scabro, foliis cordatis angulato- quinquel obis ob- 
tusiusculis , pedunculis aggregatis petiolo longioribus. 

Syn. Lavate r a silvestris, caule herbaceo pube stellata scabro, foliis obtuse 
angulatis subrotundis, summis subtrifidis acutis, pedicellis unifloris geminis 
ternisve petiolo brevioribas (?), involucellis tripartitis. Brot. FI. Lus. II. p. 
277. Link in Scbrad. n. Iourn. Yol. II. I. p. ior. Dec. Prodr. I. p. 44 °-““ L si- 
cula Tin. Pug. I. p. 14? Schrank. Bet. Z. 1819. p. 586 ? — L, Weinmanniana 
Trev. ? (e Candollio). 

Habitat in Lusitania. Biennis vel perennis. 

Descr. Caulis erectus, basi lignosus, ramosus, obtice angulatus, setulis 
brevissimis fasciculatis tuberculo impositis ad tactum scaber. Folia alterna, longe 
petiolata petiolo superne canaliculato setulis stellatis scabro , omnia suborbi- 
culata , profunde cordata, setulis supra solitariis infra fasciculatis scabra, du- 
plicato - et ininutim crenato - serrata ; inferiora obtuse septemloba, superiora 
sensim minora, quinqueloba, lobis serraturisque profundioribus et magis acutis. 
Stipulae triangulari - acuminatae , ciliatae, patulae, marcescentes. Flores e 
foliorum superiorum axillis bini , terni vel quaterni , pedunculati , pedunculis 
pollicem dimidium circiter longis ^eretibus fasciculatim hispidulis petiolo lon- 
gioribus. Calix turbinatus, minute subtomentosus ; exterior trifidus , laciniis ova- 
tis obtusiusculis, interior 5 -fidus, laciniis ovato- acuminatis* Corolla ampla, la- 
ciniis obovatis profunde emarginatis roseis basi albidis lineisque 7 saturatiori- 
bus pictis. Genitalia alba. 

Adnot. Lavatera creticay isti propius accedens, definienda est: 

L. caule hispido - scabro diffuso, foliis orbiculatis quinquelobis acutis, pe- 
dunculis aggregatis petiolo brevioribus* 

Quod Candollius 1 * c. pedunculos petiolo breviores tribuat plantae suae, 
minus offendet, si consideraveris, Lavaterae Creticae pedunculos multo, 
breviores petiolo ab eodem auctore tribui • scilicet inferiores pedunculi pe- 
tiolum vel attingere longitudine, vel etiam eo esse breviores, non semel ob- 
servavimus, superiores autem non solum petiolo sed ipsis etiam foliis floralibus 
saepe longiores. Proceriores itaque pedicellos floribus Lavaterae silvestris, quam 
Creticae Lavaterae floribus esse , in universum statuens , simulque ad Lava- 
teram ambiguam , e pedicellis folio ( nec vero petiolo ) longioribus distin- 
guendam, respiciens, inferiorum magis quam superiorum pedunculorum lon- 
gitudinem descripsisse videtur Auctor iste celeberrimus. Liceat autem de La- 
vatera ambigua , num diversa sit a silvestri , an eius varietas? movere dubia. 

Cultura. Cum secundo anno floreat haec planta pereatque maturo se- 
mine, vel si ulterius etiam vitam perduxerit, aegrotet tamen neque amplius ad 
pristinum decus resurgat, quotannis novam sementem ut facias, necesse est. 
Solo quocunque fertiliori crescit, dum ne sit indolis nimis spissae. Perit hie- 
mali frigore eoque vel levissimo necatur; quam ob rem testis imponenda est 
et in frigidario, cum frigus increscat, conservanda. S. 

Explicatio Tabulae VI. 

a i. Planta magnitudine naturali. 

b . Flos, ad verticem dissectus, naturali magnitudine. 

c. Calix cum fructu immaturo magnitudine naturali. 



ADDENDA. 

Pag. 5 . lin. 8. inf. adde inter synonyma Lecanocarpi caulijlori : Acroglochin chenopo- 
dioides Scliult. Mant. S. Yeg. I. p. 68. et 227. 

Cum tabulam nostram, ante annum et quod excurrit impressam, immutari fas non 
esset, Lecanocarpi nomen, quod ipsi olim plantae imposueramus, in textu conserva- 
vimus, tametsi animus non sit, extrudere isto consilio nomen Acroglochin Schraderianum. 




Bonnae , typis Tliorman manis. 

